Minister wil e-tol-vervolging eers briek | Maroela Media
“Sy het met Sanral gesprekke gevoer om eers te wag met die vervolgingsproses,” het Tiyani Rikhotso, woordvoerder van die departement van vervoer, aan Sapa gesê.
Rikhotso sê die departement glo daar moet na dié kwessies gekyk word, sodat mense nie onnodig gestraf word nie en om te verseker dat die land die nodige infrastruktuur het vir ekonomiese groei.
Rikhotso sê dit is baie belangrik dat daar soveel as moontlik mense voldoen aan die stelsel. Hy sê die departement sê doel is om die verbruiker se las te verminder. Sanral was nie onmiddellik beskikbaar om kommentaar te lewer nie.
Die Nasionale Vervolgingsgesag (NVG) het Dinsdag aangekondig dat hy twee senior advokate aangestel het wat saam met Sanral sal werk om ŉ oplossing te vind vir die wanbetaling van e-tolrekeninge.
Mncube sê kragtens artikel 27(5) (a) van die wet is dit ŉ misdryf om te weier of om te versuim om die bedrag verskuldig te betaal.
“n Deel van brandstofheffing gaan vir padbou en onderhoud. Wonder nou net, my swaer se motorboot, my buurman se grassnyer en my kragopwekker loop nie op die paaie nie! Verder wonder ek wat word van my voertuiglisensiegeld?